Kyle Shiloh

Kyle Shiloh (s. 29. heinäkuuta 1985) on yhdysvaltalainen kilpauransa päättänyt koripalloilija, pelipaikaltaan takamies. Shiloh pelasi yliopiston jälkeen ammattilaisurallaan Ranskassa, Suomessa, Puolassa, Romaniassa ja D-liigassa. Hän päätti pelaajauransa Kouvoissa Suomen mestaruuteen vuonna 2016 ja voitti seurassa myös SM-pronssia vuonna 2010.

 Pelaajaura 

Shiloh valmistui Nevadan yliopistosta vuonna 2007 ja siirtyi ammattilaiseksi Eurooppaan, suomalaiseen Korisliigassa pelanneeseen Korihaihin, joka eteni kaudella 2007–2008 pudotuspeleihin.http://www.basket.fi/uutiset/kaikki_uutiset/?x122462=96505 Shiloh pelasi runkosarjassa 17,7 pisteen ja 7,1 levypallon ottelukohtaisilla keskiarvoilla. Suomen-kautensa jälkeen Shiloh kävi pelaamassa NBA:n kehityssarjassa. Kaudeksi 2009–2010 hän palasi Korisliigaan, tällä kertaa Kouvoihin,http://www.basket.fi/uutiset/kaikki_uutiset/korisliiga/?x122519=230158 missä hän pelasi runkosarjassa 17,1 pisteen, 5,7 levypallon, 2,1 koriinjohtaneen syötön ja 2,1 pallonriiston keskiarvoilla. Kouvot voitti kauden päätteeksi SM-pronssin. Kouvojen jälkeen Shiloh pelasi kahden vuoden pestit Ranskassa ja Romaniassa.Kyle Shiloh – Suomen Koripalloliitto

Shiloh'n oli tarkoitus jatkaa Romaniassa kaudella 2015–2016, mutta hänen edustamansa joukkue joutui taloudellisiin vaikeuksiin. Syyskuussa Kouvot ilmoitti Shiloh'n palanneen joukkueeseen.http://www.basket.fi/uutiset/kaikki_uutiset/?x122462=34291814 Hän oli sivussa Kouvojen pelaavasta kokoonpanosta 1,5 kuukauden ajanhttp://www.kouvot.fi/kouvot-kotiluolassaan-kovan-haasteen-edessa/ .

Keväällä 2016 Shiloh ilmoitti päättävänsä uransa kauden lopussa. Hän siirtyi valmentajaksi Yhdysvaltoihin. Kouvot eteni kauden päätteeksi Korisliigan loppuotteluihin, joissa joukkue kohtasi Tampereen Pyrinnön.http://www.basket.fi/uutiset/?x126818=39220864 Kouvot voitti Pyrinnön 4–1-otteluvoitoin, ja Shiloh päätti pelaajauransa Suomen mestaruuteen. Hän sai kunnian leikata korisukan.http://yle.fi/urheilu/3-8875172

 Lähteet 
 Kyle Shiloh  Suomen Koripalloliitto
 Kyle Shiloh Stats College Basketball at Sports-Reference.com 
 Profiili  nevadawolfpack.com 

 Viitteet 

 Aiheesta muualla 
 Kyle Shiloh basketball profile eurobasket.com 

Luokka:Yhdysvaltalaiset koripalloilijat
Luokka:Vuonna 1985 syntyneet
Luokka:Elävät henkilöt